బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఐపీఎల్‌కి ముందు చిక్కుల్లో నరైన్.. కోల్‌కతాకు కష్టాలేనా?
ఐపీఎల్ ఆరంభానికి ముందే కోల్‌కతా నైట్ రైడర్స్ ఫ్రాంచైజీకి భారీ ఎదురు దెబ్బ తగిలేలా ఉంది. మిస్టరీ స్పిన్నర్ సునీల్ నరైన్ వచ్చే ఐపీఎల్ సీజన్లో బరిలో దిగడం అనుమానంగా మారింది.
Samayam Telugu | Updated:
Mar 16, 2018, 06:26PM IST
<br /> <br /> <br />
ఐపీఎల్ ఆరంభానికి ముందే కోల్&zwnj;కతా నైట్ రైడర్స్ ఫ్రాంచైజీకి భారీ ఎదురు దెబ్బ తగిలేలా ఉంది. మిస్టరీ స్పిన్నర్ సునీల్ నరైన్ వచ్చే ఐపీఎల్ సీజన్లో బరిలో దిగడం అనుమానంగా మారింది. విండీస్ స్పిన్నర్ అయిన నరైన్ ప్రస్తుతం పాకిస్థాన్ సూపర్ లీగ్&zwnj;లో ఆడుతున్నాడు. లాహోర్ క్వాలాండర్స్ తరఫున బరిలో దిగుతున్న నరైన్ బౌలింగ్ యాక్షన్&zwnj;పై అనుమానం వ్యక్తమైంది. దీంతో బౌలింగ్ యాక్షన్ సరిచేసుకోవాలని అధికారులు హెచ్చరించారు. కానీ మ్యాచ్ ఆడేందుకు అనుమతి ఇచ్చారు.
బుధవారం క్వెట్టా గ్లేడియేటర్స్&zwnj;తో షార్జాలో జరిగిన మ్యాచ్&zwnj;లో నరైన్ బౌలింగ్ అనుమానాస్పదంగా ఉందని పాకిస్థాన్ క్రికెట్ బోర్డు తెలిపింది. అతడి బౌలింగ్ యాక్షన్&zwnj;ను విండీస్ క్రికెట్ బోర్డు దృష్టికి తీసుకెళ్తామని అధికారులు చెప్పారు. కోల్&zwnj;కతా కెప్టెన్&zwnj;గా కొనసాగిన గంభీర్ ఈ ఏడాది ఢిల్లీకి మారడంతో.. కేకేఆర్ జట్టు నరైన్&zwnj;ను తమతో అట్టిపెట్టుకుంది. గతేడాది బౌలింగ్&zwnj;తోనే కాకుండా.. ఓపెనర్&zwnj;గా నరైన్ అద్భుత ఆటతీరు కనబర్చాడు.
నరైన్ బౌలింగ్ వివాదాస్పదం కావడం ఇదే తొలిసారి కాదు. 2014లో భారత్&zwnj;లో జరిగిన ఛాంపియన్స్ లీగ్ సమయంలో మొదటిసారి నరైన్ బౌలింగ్ వివాదాస్పదమైంది. దీంతో అతడు 2015 వరల్డ్ కప్&zwnj;కి దూరమయ్యాడు. బౌలింగ్ యాక్షన్ మార్చుకున్నాకే తిరిగి జట్టులోకి వచ్చాడు.
2016 నవంబర్లో నిర్వహించిన బయో మెకానికల్ టెస్టులో నరైన్ 15 డిగ్రీల పరిమితికి మించి మోచేతిని వంచుతున్నాడని తేలింది. దీంతో సస్పెన్షన్&zwnj;కు గురయ్యాడు. 2016 ఐపీఎల్ నాటికి నరైన్ బౌలింగ్ యాక్షన్ సరి చేసుకొని కోల్&zwnj;కతా తరఫున బరిలో దిగాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.